stanford-oval/wikipedia huggingface dataset:
เอย์อีรอน

| --- | --- |
ای ایران
เพลงชาติของ รัฐบาลชั่วคราวอิหร่าน เพลงปลุกความรักชาติของ  สภาการต่อต้านแห่งชาติอิหร่าน
เนื้อร้อง: โฮเซย์น โกเลโกลอบ
ทำนอง: รูฮุลลอฮ์ ฆอเลฆี
รับไปใช้: ค.ศ. 1979

ตัวอย่างเสียง
ไฟล์ ช่วยเหลือ
 
เอย์อีรอน (เปอร์เซีย: ای ایران, "โออิหร่าน") เป็นชื่อของเพลงหนึ่งซึ่งมีชื่อเสียงและได้รับความนิยมอย่างยิ่งของประเทศอิหร่าน บร้องประพันธ์โดย โฮซเซน โกเลโกลับ (حسین گل‌گلاب; Hossein Gole Golab) ทำนองโดยรูโฮล์ลอฮ์ ฆอเลกี (روح‌الله خالقی‎, Ruhollâ Xâleqi) เมื่อ ค.ศ. 1946 ผู้ขับร้องเพลงนี้เป็นคนแรกคือ โกลัม ฮุซเซน บานัน (Qolam Hossein Banan)
โกเลโกลอบ ได้แรงบันดาลใจในการประพันธ์มาจากความรักชาติ มีการอ้างคำพูดของเขาในครั้งหนึ่งว่า
ใน ค.ศ. 1944 รอยเท้าของหมู่ผู้รุกรานในถนนสายต่าง ๆ เพียงพอที่จะทำให้ใครก็ตามที่มีความรักชาติรู้สึกตื่นตัว และกลายเป็นแรงบันดาลใจให้ข้าพเจ้าแต่งเพลงนี้ ศาสตราจารย์รูฮุลลอฮ์ คาเลกีเป็นผู้แต่งทำนองเพลงให้ และแม้ทุกคนจะอยู่ตรงข้ามกันทางการเมือง แต่เพลงนี้ก็ได้หยั่งเข้าสู่หัวใจและวิญญาณของประชาชน
เพลง "เอย์อีรอน" มักถูกเข้าใจผิดอยู่บ่อยครั้งว่าเป็นเพลงชาติอิหร่านในปัจจุบันหรือในสมัยก่อนหน้า  แท้จริงแล้วมันกลับมีฐานะเป็นเพียงเพลงชาติโดยพฤตินัยในระยะสั้น ๆ กล่าวคืออย่างไรก็ตาม เพลงนี้มีที่ยืนในวัฒนธรรมสมัยนิยมของอิหร่านในลักษณะคล้ายกับเพลง "เม็นออฟฮาร์เลซ" (Men of Harlech) ของแคว้นเวลส์ เพลงนี้ถูกใช้เป็นเพลงชาติอย่างไม่เป็นทางการในช่วงสุญญากาศในการเปลี่ยนผ่านจากเพลงชาติในสมัยของรัฐบาลพระเจ้าชาห์ โมฮัมหมัด เรซา ปาห์ลาวี ซึ่งถูกปฏิวัติในเดือนกุมภาพันธ์ ค.ศ. 1979 ไปสู่เพลงชาติใหม่ของรัฐบาลสาธารณรัฐอิสลามใน ค.ศ. 1980
บทร้อง

เอย์อีรอน
เสียงต้นฉบับ
เอย์อีรอน
พร้อมกับซันตูร
บทร้อง > ภาษาเปอร์เซีย

| 0 | 1 | 2 |
| --- | --- | --- |
| ภาษาเปอร์เซีย | ถอดเป็นอักษรโรมัน | การถอดแบบ IPA |
| ١  ای ایران ای مرز پرگهر  ای خاکت سرچشمه هنر  دور از تو اندیشه بدان  پاینده مانی تو جاودان  ای دشمن ار تو سنگ خاره‌ای من آهنم  جان من فدای خاک پاک میهنم    :برگردان  مهر تو چون شد پیشه‌ام  دور از تو نیست اندیشه‌ام  در راه تو کی ارزشی دارد این جان ما  پاینده باد خاک ایران ما    ٢  سنگ کوهت در و گوهر است  خاک دشتت بهتر از زر است  مهرت از دل کی برون کنم  برگو بی‌مهر تو چون کنم  تا گردش جهان و دور آسمان به پاست  نور ایزدی همیشه رهنمای ماست    برگردان    ٣  ایران ای خرم بهشت من  روشن از تو سرنوشت من  گر آتش بارد به پیکرم  جز مهرت در دل نپرورم  از آب و خاک و مهر تو سرشته شد گلم  مهر اگر برون رود تهی شود دلم    برگردان | I  Ej Iran ej mærze por gohær  Ej xakæt særcešmeje honær  Dur æz to ændišeje bædan  Pajænde mani to džavedan  Ej došmæn ær to sænge xareji, mæn ahænæm  Džane mæn fædaje xake pake mihænæm    Bærgærdan:  Mehre to con šod pišeæm  Dur æz to nist ændišeæm  Dær rahe to kej ærzeši daræd in džane ma  Pajænde bad xake Irane ma    II  Sænge kuhæt dorro gohær æst  Xake dæštæt behtær æz zæræst  Mehræt æz del kej borun konæm  Bærgu bimehre to cun konæm  Ta gærdeše džæhano dowre aseman bepast  Nure izædi hæmiše ræhnæmaje mast    Bærgærdan    III  Iran ej xorræm behešte mæn  Rowšæn æz to særnevešte mæn  Gær atæš baræd be pejkæræm  Džoz mehræt dær del næpærværæm  Æz abo xako mehre to serešte šod gelæm  Mehr ægær borun rævæd tohi šævæd delæm    Bærgærdan | 1  [ej iːɾɒːn ej mæɾze poɾ ɡohæɾ]  [ej xɒːkæt sæɾtʃeʃmeje honæɾ]  [duːɾ æz to ændiːʃeje bædɒːn]  [pɒːjænde mɒːniː to dʒɒːvedɒːn]  [ej doʃmæn æɾ to sæŋɡe xɒːɾejiː | mæn ɒːhænæm]  [dʒɒːne mæn fædɒːje xɒːke pɒːke miːhænæm]    [bæɾgæɾdɒːn]  [mehɾe to tʃon ʃod piːʃeæm]  [duːɾ æz to niːst ændiːʃeæm]  [dæɾ rɒːhe to kej æɾzeʃiː dɒːɾæd iːn dʒɒːne mɒː]  [pɒːjænde bɒːd xɒːke iːɾɒːne mɒː]    2  [sæŋɡe kuːhæt doro ɡohæɾ æst]  [xɒːke dæʃtæt behtæɾ æz zæɾæst]  [mehɾæt æz del kej boɾuːn konæm]  [bæɾɡuː biːmehɾe to tʃuːn konæm]  [tɒː ɡæɾdeʃe dʒæhɒːno dowɾe ɒːsemɒːn bepɒːst]  [nuːɾe iːzædiː hæmiːʃe ræhnæmɒːje mɒːst]    [bæɾgæɾdɒːn]    3  [iːɾɒːn ej xoræm beheʃte mæn]  [rowʃæn æz to sæɾneveʃte mæn]  [ɡæɾ ɒːtæʃ bɒːɾæd be pejkæɾæm]  [dʒoz mehɾæt dæɾ del næpæɾvæɾæm]  [æz ɒːbo xɒːko mehɾe to seɾeʃte ʃod ɡelæm]  [mehɾ æɡæɾ boɾuːn rævæd tohiː ʃævæd delæm]    [bæɾgæɾdɒːn] |
แหล่งข้อมูลอื่น

Ey Iran,  Ruhollah Khaleghi (music), Hossein Golgolab (lyrics), Golnoosh Khaleghi (arrangement, 1991)
Thousands of Persians sing EY IRAN in the Nowruz Concert, Oberhausen Arena, March 2014 (VIDEO)
Original version of EY IRAN anthem with the complete lyrics in Persian
Ey Iran, Ey Iran Video by Darya Dadvar 2007.
Ey Iran performed by Zoroastrian Gatha Group, MPEG audio.
| ด ค กเพลงชาติอิหร่าน |
| --- | --- |
 แซลอแมทีเยชอฮ์: เพลงชาติในสมัยราชวงศ์กอญัร   โซรูเดชอแฮนชอฮีเยอีรอน: เพลงชาติในสมัยราชวงศ์ปาห์ลาวี   เอย์อีรอน: เพลงชาติโดยพฤตินัยระหว่าง ค.ศ. 1979–1980   พอแยนเดบอดออีรอน: เพลงชาติในคริสต์ทศวรรษ 1980   โซรูเดเมลลีเยโจมฮูรีเยเอสลอมีเยอีรอน: เพลงชาติอิหร่านในปัจจุบัน   
| --- | --- |
ฐานข้อมูลการควบคุมรายการหลักฐาน :  มิวสิกเบรนซ์ กลุ่มการวางจำหน่าย  มิวสิกเบรนซ์ ผลงาน
ช.การช่าง

| --- | --- |

ประเภท: มหาชน SET:CK
อุตสาหกรรม: บริการรับเหมาก่อสร้าง
ก่อตั้ง: 27 พฤศจิกายน พ.ศ. 2515; 52 ปีก่อน (2515-11-27)
สำนักงานใหญ่: 587 ถนนสุทธิสารวินิจฉัย แขวงรัชดาภิเษก เขตดินแดง, กรุงเทพมหานคร
บุคลากรหลัก: อัศวิน คงสิริ  (ประธานกรรมการ)  ปลิว ตรีวิศวเวทย์  (ประธานกรรมการบริหาร) สุภามาส ตรีวิศวเวทย์  (กรรมการผู้จัดการ)
รายได้:  35,470 ล้านบาท (2557)
รายได้สุทธิ:  2,296 ล้านบาท (2557)
สินทรัพย์:  80,872 ล้านบาท (2557)
เว็บไซต์: www.ch-karnchang.co.th
บริษัท ช.การช่าง จำกัด (มหาชน) (อังกฤษ: CH. KARNCHANG PUBLIC COMPANY LIMITED ชื่อย่อ: CK) เป็นหนึ่งในผู้รับเหมาก่อสร้างรายใหญ่ 3 รายที่จดทะเบียนในตลาดหลักทรัพย์แห่งประเทศไทยซึ่งมีลักษณะการประกอบธุรกิจที่แตกต่างจากบริษัทรับเหมาก่อสร้างแห่งอื่น โดยมีโครงสร้างทางธุรกิจหลักของบริษัท 2 ประเภทด้วยกัน คือ ธุรกิจรับเหมาก่อสร้าง และธุรกิจการลงทุนในโครงการสาธารณูปโภค ในส่วนของธุรกิจรับเหมาก่อสร้างนั้น ช.การช่างสามารถดำเนินการก่อสร้างโครงการขนาดใหญ่ในหลายรูปแบบ เช่น รถไฟฟ้าขนส่งมวลชน, ท่าอากาศยาน, โรงไฟฟ้าพลังน้ำ, โรงไฟฟ้าพลังงานแสงอาทิตย์, ทางด่วน, ท่าเรือน้ำลึก และในส่วนของธุรกิจการลงทุนในโครงการสาธารณูปโภค ช.การช่างได้มีการเข้าไปลงทุนในธุรกิจทั้งหมด 3 ด้านคือ ธุรกิจด้านการคมนาคมขนส่ง ธุรกิจด้านระบบน้ำและธุรกิจด้านพลังงาน
ประวัติ

บริษัท ช.การช่าง จำกัด (มหาชน) หรือ ช.การช่าง ก่อตั้งโดยตระกูลตรีวิศวเวทย์ สำหรับอักษรย่อ ช. มาจากชื่อพี่ชายคุณปลิว, พี่เทพ ภาษาจีนมีตัวย่อเป็น ช.ช้าง และยังสอดคล้องกับความเป็นสิริมงคลจึงตั้งเป็น ช. การช่าง (ข่าวช่าง, 2548) แต่เดิมเป็นอู่ซ่อมรถ ย่านสี่แยกบ้านแขก ตระกูลตรีวิศวเวทย์อพยพมาจาก จ.สุพรรณบุรี มีพื้นเพเป็นชาวจีนแต้จิ๋ว แซ่เตียว ช่วงแรกพยายามสร้างตัวโดยการทำสารพัดอาชีพแต่ก็ไม่ค่อยจะประสบความสำเร็จ จนพี่น้อง รุ่นที่ 2 ที่มีอยู่ 10 คน อพยพมากรุงเทพมหานครในปี พ.ศ. 2495 จากอู่ซ่อมรถขยับขยายธุรกิจมาเป็นธุรกิจรับเหมาก่อสร้าง โดยเริ่มจดทะเบียนเป็นบริษัทจำกัด ด้วยทุนจดทะเบียนแรกเริ่มจำนวน 1,400,000 บาท เมื่อวันที่ 27 พฤศจิกายน พ.ศ. 2515 โดยในระยะแรกลักษณะงานของบริษัทเป็นการก่อสร้างอาคารและงานโยธาทั่วไป ในปี พ.ศ. 2524 ได้ร่วมทุนกับบริษัทโตคิว คอนสตรัคชั่นจำกัด ซึ่งเป็นบริษัทก่อสร้างของญี่ปุ่น ตั้งบริษัท ช.การช่าง-โตคิว มีทุนจดทะเบียน 20 ล้านบาท โดยทาง ช.การช่าง ถือหุ้น 55% และฝ่ายโตคิวถือหุ้น 45%
ช.การช่าง ได้เข้าจดทะเบียนในตลาดหลักทรัพย์แห่งประเทศไทย แปลงสภาพเป็นบริษัทมหาชนจำกัด ใช้ชื่อว่า "บริษัท ชายการช่าง (ช.การช่าง) จำกัด (มหาชน)" ในวันที่ 10 ตุลาคม พ.ศ. 2537 และได้พิธีเปิดการซื้อขายวันแรกในตลาดหลักทรัพย์แห่งประเทศไทย เมื่อวันที่ 3 สิงหาคม พ.ศ. 2538 ถึงปัจจุบัน
ช.การช่าง ได้มีการร่วมทุนกับบริษัทต่างชาติอื่น ๆ เพื่อพัฒนาเทคโนโลยีการก่อสร้าง อาทิ บริษัท บิลฟิงเกอร์ เอจี จำกัด จากเยอรมัน บริษัท เธมส์ วอเตอร์ อินเตอร์เนชั่นแนล จำกัด จากประเทศอังกฤษ เป็นต้น
ประเภทธุรกิจ

บริษัทฯ ดำเนินธุรกิจแบ่ง สายงานการผลิต, สายงานการรับเหมาก่อสร้าง และสายงานสัมปทาน  ซึ่งกลุ่มบริษัทมีการแบ่งแยกสายงานการผลิตของบริษัทย่อย, กิจการร่วมค้า และบริษัทร่วม ตามกลุ่มลักษณะการดำเนินธุรกิจ
ประเภทธุรกิจ > ธุรกิจการก่อสร้าง

บริษัท ช.การช่าง จำกัด (มหาชน) มีโครงการก่อสร้างโครงการขนาดใหญ่ในประเทศ เช่น
| ประเภทโครงการ | โครงการ | มูลค่า (ล้านบาท) | ระยะเวลา |
| --- | --- | --- | --- |
| ระบบขนส่งมวลชน | โครงการก่อสร้างสถานีและอุโมงค์รถไฟฟ้าใต้ดินสายเฉลิมรัชมงคล | 23,900 | 2539–2545 |
| ระบบขนส่งมวลชน | โครงการงานวางรางรถไฟฟ้าใต้ดินสายเฉลิมรัชมงคล | 3,020 | 2542–2545 |
| ระบบขนส่งมวลชน | โครงการก่อสร้างรถไฟฟ้าสายสีม่วง ช่วง บางใหญ่–ราษฎร์บูรณะ ช่วงบางใหญ่ บางซื่อ สัญญาที่ 1 งานโครงสร้างยกระดับ (ด้านทิศตะวันออก) | 10,004 | 2552–2557 |
| ระบบขนส่งมวลชน | โครงการก่อสร้างรถไฟฟ้าสายสีน้ำเงินส่วนต่อขยายช่วงหัวลำโพง–บางแค และบางซื่อ–ท่าพระ สัญญาที่ 2: งานออกแบบควบคู่การก่อสร้างเส้นทางใต้ดิน ช่วงสนามไชย–ท่าพระ | 9,988 | 2554–2559 |
| ระบบขนส่งมวลชน | โครงการก่อสร้างรถไฟฟ้าสายสีน้ำเงินส่วนต่อขยายช่วงหัวลำโพง–บางแค และบางซื่อ–ท่าพระ สัญญาที่ 5: งานออกแบบควบคู่การก่อสร้างระบบวางรางรถไฟฟ้าทั้งโครงการ | 4,672 | 2554–2559 |
| ระบบขนส่งมวลชน | โครงการรถไฟฟ้าสายสีเขียว ช่วงแบริ่ง–สมุทรปราการ สัญญาที่ 1 : งานโครงสร้างยกระดับ | 14,138 | 2554–2559 |
| ระบบขนส่งมวลชน | โครงการรถไฟฟ้าสายสีเขียว ช่วงแบริ่ง–สมุทรปราการ สัญญาที่ 2 : งานวางราง | 2,243 | 2554–2559 |
| ระบบขนส่งมวลชน | โครงการรถไฟฟ้าสายสีม่วง ช่วง บางใหญ่–บางซื่อ สัญญา 4 : ออกแบบ จัดหา และติดตั้งระบบรถไฟฟ้า บริหารโครงการ | 20,011 | 2556–2559 |
| ท่าอากาศยาน | โครงการงานส่วนต่อขยายอาคารผู้โดยสารภายในประเทศท่าอากาศยานกรุงเทพ | 1,113 | 2535–2536 |
| ท่าอากาศยาน | โครงการเพิ่มขีดความสามารถท่าอากาศยานกรุงเทพ | 3,877 | 2543–2546 |
| ท่าอากาศยาน | โครงการงานปรับปรุงคุณภาพดินลานจอด บริเวณอาคารเทียบเครื่องบินรอง หลังที่ 1 และทางวิ่งเส้นที่ 3 ท่าอากาศยานสุวรรณภูมิ | 5,575 | 2548–2550 |
| ถนนและทางด่วน | โครงการสะพานพระราม 9 | 924 | 2527–2530 |
| ถนนและทางด่วน | โครงการทางด่วน บางนา-บางพลี-บางปะกง-ชลบุรี | 25,193 | 2538–2543 |
| ถนนและทางด่วน | โครงการทางด่วนขั้นที่ 2 | 34,778 | 2540–2543 |
| ถนนและทางด่วน | โครงการทางพิเศษ สายบางพลี–สุขสวัสดิ์ | 14,520 | 2547–2550 |
| ถนนและทางด่วน | โครงการทางพิเศษศรีรัช–วงแหวนรอบนอกกรุงเทพมหานคร | 22,500 | 2555–2559 |
| ท่าเรือ | โครงการท่าเทียบเรือน้ำลึกภูเก็ต | 288 | 2529–2531 |
| อาคาร | โครงการโรงเรียนนายร้อยพระจุลจอมเกล้า | 2,567 | 2526–2529 |
| อาคาร | มหาวิทยาลัยวลัยลักษณ์ | 1,690 | 2538–2541 |
| อาคาร | โครงการอาคารการสื่อสารแห่งประเทศไทย | 2,334 | 2538–2542 |
| อาคาร | โครงการมหาวิทยาลัยแม่ฟ้าหลวง | 2,325 | 2542–2547 |
| อาคาร | โครงการงานสาธารณูปโภคและภูมิสถาปัตย์มหกรรมพืชสวนโลก | 667 | 2547–2549 |
| อาคาร | โครงการอาคารสมเด็จพระเทพรัตน์ โรงพยาบาลรามาธิบดี | 1,513 | 2548–2552 |
| อาคาร | ศูนย์เอนเนอร์ยี่คอมเพล็กซ์ สัญญา 3 งานก่อสร้างอาคาร B, C, D, E | 2,557 | 2549–2552 |
| อาคาร | โครงการก่อสร้างอาคารโรงงานยาสูบแห่งใหม่ | 4,619 | 2554–2557 |
| พลังงาน | โครงการโรงไฟฟ้าพลังน้ำ น้ำงึม 2 | 22,472 | 2549–2554 |
| พลังงาน | โครงการไฟฟ้าพลังน้ำไซยะบุรี | 76,000 | 2554–2562 |
| พลังงาน | โครงการก่อสร้างโรงไฟฟ้าขนาดเล็ก (SPP) ในนิคมอุตสาหกรรมบางปะอิน | 4,550 | 2554–2556 |
| ระบบน้ำ | โครงการผลิตน้ำประปาปทุมธานี | 3,776 | 2538–2542 |
| ระบบน้ำ | โครงการผลิตน้ำประปาในจังหวัดนครปฐม และสมุทรสาคร | 7,629 | 2545–2547 |
| ระบบน้ำ | โครงการอุโมงค์ระบายน้ำบึงมักกะสัน ลงสู่แม่น้ำเจ้าพระยา | 2,024 | 2547–2551 |
ธุรกิจของบริษัท บริษัทย่อย บริษัทร่วมและกิจการร่วมค้า

บริษัท ช.การช่าง (ลาว) จำกัด
บริษัท ช.การช่างเรียลเอสเตท จำกัด
ห้างหุ้นส่วนจำกัด ประเสริฐวิทย์ก่อสร้าง
ห้างหุ้นส่วนจำกัด พรหมประทานก่อสร้าง
บริษัท กมลา ซีเนียร์ ลิฟวิ่ง จำกัด
บริษัท เสริมมิตร เอ็กซ์เซคคิวทีฟ จำกัด
บริษัท ช.การช่าง-โตกิว คอนสตรัคชั่น จำกัด
บริษัท เจอาร์ คิวชู แคปิทอล แมเนจเมนท์ (ไทยแลนด์) จำกัด
กิจการร่วมค้า บีบีซีที ซึ่งประกอบด้วย บิลฟิงเกอร์ แอนด์ เบอร์เกอร์ โบคเตียน เกสเซลซอฟ, โตคิว คอนสตรัคชั่น คัมพานี ลิมิเต็ด และบริษัท ช.การช่าง-โตกิว คอนสตรัคชั่น จำกัด
กิจการร่วมค้า ซีเคทีซี ซึ่งประกอบด้วย บริษัท ช.การช่าง จำกัด (มหาชน) และโตคิว คอนสตรัคชั่น คัมพานี ลิมิเต็ด
กิจการร่วมค้า ช.การช่าง- กรุงธนเอนยิเนียร์ ซึ่งประกอบด้วย บริษัท ช.การช่าง จำกัด (มหาชน) และ บริษัท กรุงธนเอนยิเนียร์ จำกัด
กิจการร่วมค้า บีบีซีดี ซึ่งประกอบด้วย บิลฟิงเกอร์ แอนด์ เบอร์เกอร์ เอจี, บริษัท ช.การช่าง จำกัด (มหาชน), วัลเทอร์เบา เอจี
กิจการร่วมค้า ซีเคซีเอช ซึ่งประกอบด้วย บริษัท ช.การช่าง จำกัด (มหาชน) และ บริษัท ช.ทวีก่อสร้าง จำกัด
กิจการร่วมค้า ซีเคเอสที ซึ่งประกอบด้วย บริษัท ช.การช่าง จำกัด (มหาชน) และ  บริษัทชิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน)
บริษัท ทางด่วนและรถไฟฟ้ากรุงเทพ จำกัด (มหาชน)
บริษัท รถไฟความเร็วสูงสายตะวันออกเชื่อมสามสนามบิน จำกัด (ถือหุ้นทางตรงร้อยละ 5.00 และถือผ่านบีอีเอ็มร้อยละ 10.00)
บริษัท ทางด่วนกรุงเทพเหนือ จำกัด
บริษัท แบงคอก เมโทร เน็ทเวิร์คส์ จำกัด
บริษัท ทีทีดับบลิว จำกัด (มหาชน)
บริษัท ประปาปทุมธานี จำกัด
บริษัท ไทยวอเตอร์ โอเปอเรชั่นส์ จำกัด
บริษัท ซีเค พาวเวอร์ จำกัด (มหาชน)
บริษัท บางปะอิน โคเจนเนอเรชั่น จำกัด
บริษัท ไซยะบุรี พาวเวอร์ จำกัด
บริษัท นครราชสีมา โซล่าร์ จำกัด
บริษัท เชียงราย โซล่าร์ จำกัด
บริษัท บางเขนชัย จำกัด
บริษัท เซาท์อีสท์ เอเชีย เอนเนอร์จี จำกัด
บริษัท ไฟฟ้าน้ำงึม 2 จำกัด
ผู้ถือหุ้นรายใหญ่

ข้อมูล ณ วันที่ 9 เมษายน 2558
| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | บริษัท มหาศิริ สยาม จำกัด | 340,412,365 | 20.10% |
| 2 | บริษัท ช.การช่าง โฮลดิ้ง จำกัด | 175,496,530 | 10.36% |
| 3 | บริษัท ซีเค.ออฟฟิซ ทาวเวอร์ จำกัด | 93,348,212 | 5.51% |
| 4 | ธนาคาร กรุงเทพ จำกัด (มหาชน) | 38,950,000 | 2.30% |
| 5 | บริษัท ไทยเอ็นวีดีอาร์ จำกัด | 31,817,471 | 1.88% |
แหล่งข้อมูลอื่น

เว็บไซต์ทางการ
ปัญญา จินตะเวช

| ปัญญา จินตะเวชม> ว.ม., ป.ช. |
| --- | --- |

ข้อมูลส่วนบุคคล
เกิด: 19 ธันวาคม พ.ศ. 2490 จังหวัดอุบลราชธานี ประเทศไทย
เสียชีวิต: 24 กันยายน พ.ศ. 2565 (74 ปี) โรงพยาบาลสรรพสิทธิประสงค์ จังหวัดอุบลราชธานี ประเทศไทย
พรรคการเมือง: ปวงชนชาวไทย (2531–2535)   ความหวังใหม่ (2535–2543)   มหาชน (2543–2550)   ชาติพัฒนา (2550–2552)   เพื่อไทย (2552–2565)
คู่สมรส: สืบทรัพย์ จินตะเวช

ปัญญา จินตะเวช (19 ธันวาคม พ.ศ. 2490 – 24 กันยายน พ.ศ. 2565) อดีตนักการเมืองชาวไทย อดีตสมาชิกสภาผู้แทนราษฎรจังหวัดอุบลราชธานี
ประวัติ

ปัญญา เกิดเมื่อวันที่ 19 ธันวาคม พ.ศ. 2490 เป็นบุตรของ วิฑูรย์ จินตะเวช มีพี่น้องร่วมบิดามารดาเดียวกัน 7 คน รวมถึง โดยนาย ตุ่น จินตะเวช อดีตสมาชิกสภาผู้แทนราษฎรจังหวัดอุบลราชธานี เป็นพี่ชาย และนาย ศักดิ์ชัย จินตะเวช อดีตสมาชิกสภาผู้แทนราษฎรจังหวัดอุบลราชธานี เป็นน้องชาย อุดร จินตะเวช อดีตสมาชิกสภาผู้แทนราษฎรจังหวัดอุบลราชธานี
ในวันที่ 5 มิถุนายน พ.ศ. 2516 สมรสกับนาง สืบทรัพย์ จินตะเวช อดีตสมาชิกสภาจังหวัดอุบลราชธานีหลายสมัย มีบุตร 3 คน ได้แก่ นายประภูศักดิ์ จินตะเวช ผู้ช่วยเลขานุการรัฐมนตรีว่าการกระทรวงคมนาคม ปฏิบัติหน้าที่เลขานุการรัฐมนตรีช่วยว่าการกระทรวงคมนาคม นาย เศกสิทธิ์ จินตะเวช และนาง วิเกศญา จินตะเวช พัชรธรรมพันธุ์ สมรสกับนายวิเชียร พัชรธรรมพันธุ์ อัยการศาลสูงจังหวัดอุบลราชธานี
สำเร็จการศึกษาระดับชั้นประถมศึกษา จากโรงเรียนบ้านหนองแสง ระดับชั้นมัธยมศึกษาตอนต้น จากโรงเรียนมัธยมวิฑูรย์วิทยาการ ระดับชั้นมัธยมศึกษาตอนปลายโรงเรียนวิลัยวัฒนาอุบลราชธานี รัฐประศาสนศาสตรบัณฑิต (รป.บ.) จากมหาวิทยาลัยกรุงเทพธนบุรี และศึกษาศาสตรมหาบัณฑิต สาขาบริหารการศึกษา (ศษ.ม.) จากมหาวิทยาลัยกรุงเทพธนบุรี
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2543 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
ถ่ายภาพคู่ท่านนายก ดร.ทักษิณ  ชินวัตร
กรมการเงินทหารเรือ

| กรมการเงินทหารเรือ |
| --- | --- |
กรมการเงินทหารเรือ
ประเทศ:  ไทย
บทบาท: การเงิน การบัญชี พัฒนาเหล่าทหารการเงิน
กองบัญชาการ: พระราชวังเดิม ถนนวังเดิม แขวงวัดอรุณ เขตบางกอกใหญ่ กรุงเทพมหานคร 10600
วันสถาปนา: 21 กันยายน พ.ศ. 2491; 76 ปีก่อน (2491-09-21)
ผู้บังคับบัญชา
เจ้ากรมการเงินทหารเรือ: พลเรือตรี วศิน สระศรีดา 
ผบ. สำคัญ: พลเรือตรี ไกรสร จันทร์สุวานิชย์ พลเรือตรี ชุมศักดิ์ นาควิจิตร พลเรือตรี สุทธินันท์ สมานรักษ์
กรมการเงินทหารเรือ (อักษรย่อ: กง.ทร.; อังกฤษ: Naval Finance Department) เป็นหน่วยงานราชการของกองทัพเรือไทย ซึ่งมีบทบาทในด้านการเงินและการบัญชี โดยมีเจ้ากรมการเงินทหารเรือคนปัจจุบัน (1 ตุลาคม พ.ศ. 2567) คือ พลเรือตรี วศิน สระศรีดา  รองเจ้ากรมการเงินทหารเรือ ได้แก่ นาวาเอกหญิง นันดา บูรณพงศ์ และ นาวาเอกหญิง เสาวลักษณ์ กระพี้แดง
ประวัติ

กรมการเงินทหารเรือถือกำเนิดตั้งแต่ปี พ.ศ. 2430 โดยพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้ตราพระราชบัญญัติการทหารขึ้นใหม่ ซึ่งมีการจัดตั้ง "กรมใช้จ่าย" ขึ้นในกรมยุทธนาบริการ เพื่อทำหน้าที่เกี่ยวกับการเงิน จากนั้น ได้มีพระราชกฤษฎีกาจัดระเบียบกองทัพเรือในกระทรวงกลาโหม โดยเปลี่ยนชื่อจาก "กรมบัญชีกลางทหารเรือ" มาเป็น "กรมการเงินทหารเรือ" ณ วันที่ 21 กันยายน พ.ศ. 2491 จึงได้ถือวันดังกล่าวของทุกปี เป็นวันคล้ายวันสถาปนา
กิจกรรมเพื่อสังคม

กรมการเงินทหารเรือเป็นหนึ่งในหน่วยงานหลักที่ระดมเงินบริจาคสำหรับการแสดงกาชาดคอนเสิร์ต เพื่อบำรุงสภากาชาดไทย
สิ่งสืบทอด

พ.ศ. 2548 กรมการเงินทหารเรือยังจัดสัมนาเชิงปฏิบัติการแก่ข้าราชการตำแหน่งการเงินเพื่อเพิ่มพูนความรู้ความเข้าใจการปฏิบัติงานด้านการเงิน และการบัญชี
รางวัลที่ได้รับ

พ.ศ. 2560 : รางวัลระดับดีเด่น – วันแห่งการจัดการความรู้ของกองทัพเรือ ประจำปีงบประมาณ 2560 จากพลเรือเอก ณะ อารีนิจ ผู้บัญชาการทหารเรือ
พ.ศ. 2561 : รางวัลยกย่องเกียรติคุณนักวิจัยกองทัพเรือ – จากระบบโปรแกรมบัญชีอิเล็กทรอนิกส์สำหรับส่วนราชการ (FIN GL) ในงานนาวีวิจัย 2018
บุคคลที่มีชื่อเสียง

พลเรือเอก สุทธินันท์ สมานรักษ์ – ผู้บัญชาการกองเรือยุทธการ อดีตเจ้ากรมการเงินทหารเรือ
แหล่งข้อมูลอื่น

เว็บไซต์ทางการ
กรมการเงินทหารเรือ ที่เฟซบุ๊ก
โมโนไซต์

ภาพวาดของเม็ดเลือดขาวโมโนไซต์
โมโนไซต์ (อังกฤษ: monocyte) เป็นเม็ดเลือดขาวชนิดหนึ่ง และเป็นส่วนหนึ่งของระบบภูมิคุ้มกันของร่างกายมนุษย์ โมโนไซต์ปกติจะมีประมาณ 3 - 5 % มีอายุ 5 - 6 วัน ทำหน้าที่กำจัดสิ่งแปลกปลอมด้วยวิธีฟาโกไซโทซิส มีความสามารถสูงพอ ๆ กับ นิวโทรฟิล (neutrophil) และสร้าง แอนติบอดี (antibody) ต่อต้านเชื้อโรค
หน้าที่ของโมโนไซต์ (อังกฤษ: monocyte) โมโนไซต์ มีหน้าที่ป้องร่างกายเช่นเดียวกับนิวโทรฟิล สามารถกินเชื้อจุลินทรีย์ เช่น แบคทีเรีย เชื้อรา ยีสต์ หรือแม้แต่เม็ดเลือดแดง โดยที่โมโนไซต์สามารถกินของใหญ่ ๆ ได้ บางทีจึงเรียกกันว่า แมคโครเฟจ (macrophage) เทียบกับ นิวโตรฟิล ซึ่งเรียกว่า ไมโครเฟจ (microphage) โมโนไซต์ มีชีวิตในกระแสโลหิตที่หมุนเวียนเพียงระยะสั้นเท่านั้น ก่อนที่จะเคลื่อนย้ายเข้าสู่เนื้อเยื่อ แล้วเปลี่ยนรูปร่างกลายเป็น ฮิสติโอไซท์ (Histiocyte)
ตีรามีซู

| --- | --- |
ตีรามีซูกับบลูเบอร์รีและราสเบอร์รี
มื้อ: ขนมหวาน
แหล่งกำเนิด: อิตาลี
ส่วนผสมหลัก: ขนมปังกรอบซาวอย, ไข่แดง, มัสคาร์โปเน, กาแฟ, โกโก้
 ตำราอาหาร: ตีรามีซู   สื่อ: ตีรามีซู
ตีรามีซู (อิตาลี: tiramisù, แปลตามตัวอักษรว่า "ดึงฉันขึ้นไปซิ" หรือ "พาฉันขึ้นไปซิ" โดยปริยายหมายถึง "ทำให้ฉันมีแรง (กายหรือใจ) ซิ" หรือ "ทำให้ฉันตื่นตัวซิ") หรือบางครั้งสะกดว่า ทิรามิสุ เป็นขนมหวานรสกาแฟชนิดหนึ่งจากประเทศอิตาลี ทำจากแท่งขนมปังกรอบซาวอย (biscotto savoiardo) จุ่มน้ำกาแฟเอสเปรสโซเพียงชั่วครู่ แล้วนำไปเรียงเป็นชั้นสลับกับส่วนผสมที่ประกอบด้วยไข่, น้ำตาล, และเนยมัสคาร์โปเนตีเข้าด้วยกัน แต่งกลิ่นรสด้วยผงโกโก้
การเรียงขนมปังกรอบสลับชั้นกับส่วนผสมที่ตีรวมกันแล้ว
แหล่งกำเนิดของตีรามีซูยังคงเป็นที่ถกเถียงกันระหว่างแคว้นเวเนโต, ฟรียูลี-เวเน็ตเซียจูเลีย, พีดมอนต์ และแคว้นอื่น ๆ ในอิตาลี อย่างไรก็ตาม แหล่งข้อมูลส่วนมากมักระบุว่ามีการทำตีรามีซูเป็นครั้งแรกในอิตาลีราวคริสต์ทศวรรษ 1960 ส่วนผสมพื้นฐานได้แก่ ขนมปังกรอบซาวอย, ไข่แดง, น้ำตาล, เนยมัสคาร์โปเน, กาแฟ และผงโกโก้ (ตามสูตรดั้งเดิมนั้นไม่มีส่วนผสมของเหล้าหรือไข่ขาว) ถึงแม้รูปร่างของขนมปังกรอบจะเอื้อต่อการทำขนมรูปร่างสี่เหลี่ยมมากกว่า แต่ตัวขนมตามสูตรดั้งเดิมก็มีรูปร่างกลม โดยมักจะถูกเรียงประกอบในภาชนะแก้วเพื่อเผยให้เห็นชั้นต่าง ๆ ที่สลับกันไป ส่วนในการทำตีรามีซูสมัยใหม่มักจะเติมครีมที่ตีแล้วหรือไข่ที่ตีแล้ว (หรือเติมทั้งสองอย่าง) ผสมกับครีมมัสคาร์โปเน เพื่อให้เนื้อครีมส่วนผสมมีความเบา เข้มข้น และฟูมากขึ้น ปัจจุบันยังมีการดัดแปลงสูตรขนมชนิดนี้ให้เข้ากับเค้ก, ไอศกรีม และขนมหวานชนิดอื่น ๆ อีกด้วย
เช่า อี้ฟู

| เช่า อี้ฟู |
| --- | --- |

สารนิเทศภูมิหลัง
เกิด: 19 พฤศจิกายน ค.ศ. 1907 หนิงปัว เจ้อเจียง จักรวรรดิชิง
เสียชีวิต: 7 มกราคม ค.ศ. 2014 (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช กรุณาใช้ แม่แบบ:Age in years and days หากใช้ปีคริสต์ศักราช )
สังกัด: ชอว์บราเดอร์สสตูดิโอ, ทีวีบี
เช่า อี้ฟู (邵逸夫, shào yì fū) หรือ เช่า เหรินเหลิง (邵仁楞, shào rén léng) หรือ เซอร์ รัน รัน ชอว์ (Sir Run Run Shaw), ซีบีอี (19 พฤศจิกายน ค.ศ. 1907 - 7 มกราคม ค.ศ. 2014) เป็นนักธุรกิจผู้สร้างภาพยนตร์ และภาพยนตร์โทรทัศน์ชาวฮ่องกง
เช่า อี้ฟูเกิดที่เมืองหนิงปัว มณฑลเจ้อเจียง เป็นบุตรคนสุดท้องในจำนวน 6 คนของเช่า ยฺวี่เซฺวียน (邵玉轩) พ่อค้าสิ่งทอจากเซี่ยงไฮ้  เช่า อี้ฟูเริ่มธุรกิจภาพยนตร์ตั้งแต่อายุ 19 ปี โดยร่วมกับพี่ชายคนที่สาม ชื่อ เซ่า เหรินเหมย์ (邵仁枚) ก่อตั้งบริษัทจัดจำหน่ายภาพยนตร์ และเป็นเจ้าของโรงภาพยนตร์ในสิงคโปร์ขึ้นในปี 1924  และก่อตั้งสตูดิโอผู้สร้างภาพยนตร์ขึ้นในปี 1930 ใช้ชื่อว่า South Sea Film ต่อมาได้เปลี่ยนชื่อเป็น ชอว์บราเดอร์สสตูดิโอโดยเป็นการเลียนแบบทั้งชื่อและเครื่องหมายการค้าของ วอร์เนอร์บราเธอร์ส [ต้องการอ้างอิง]
เช่า อี้ฟูเป็นผู้ก่อตั้งบริษัท Television Broadcasts Limited หรือ ทีวีบี เป็นผู้ผลิตรายการโทรทัศน์ของฮ่องกงขึ้นในปี 1967
แหล่งข้อมูลอื่น

Run Run Shaw ที่อินเทอร์เน็ตมูวีเดตาเบส
TVB (Television Broadcasts Limited)
Shaw Studios
The Rise and Fall of the House of Shaw
โรงเรียนสตรีนครสวรรค์

| โรงเรียนสตรีนครสวรรค์ |
| --- | --- |
Satri Nakhon Sawan School
ที่ตั้ง

312 ถนนสวรรค์วิถี ตำบลปากน้ำโพ  อำเภอเมืองนครสวรรค์  จังหวัดนครสวรรค์ 60000
พิกัด: 15°41′40″N 100°07′32″E﻿ / ﻿15.6944375°N 100.1254219°E﻿ / 15.6944375; 100.1254219
ข้อมูล
ชื่ออื่น: ส.น. S.N.
ประเภท: โรงเรียนมัธยมศึกษาของรัฐขนาดใหญ่พิเศษ
คติพจน์: ความรู้ดุจอาภา จรรยาดุจอาภรณ์ Open your mind Brush up you Brains Expand your Horizon
สถาปนา: 2 กุมภาพันธ์ พ.ศ. 2455; 113 ปีก่อน (2455-02-02)
ผู้ก่อตั้ง:  สมเด็จพระวิมาดาเธอกรมพระสุทธาสินีนาฏ ปิยมหาราชปดิวรัดา
เขตการศึกษา: มัธยมศึกษาเขตที่ 42
หน่วยงานกำกับ: สำนักงานคณะกรรมการการศึกษาขั้นพื้นฐาน
รหัส: 07600102
ผู้อำนวยการ: นายวิฑูรย์ งามนิธิจารุเมธี
จำนวนนักเรียน: 2,954 คน   (ปีการศึกษา 2567)
สี:   น้ำเงิน    เหลือง
เพลง: มาร์ชสตรีนครสวรรค์ รำวง ส.น. อาลัย ส.น.
เว็บไซต์: www.sns.ac.th
โรงเรียนสตรีนครสวรรค์ เป็นโรงเรียนมัธยมศึกษาขนาดใหญ่พิเศษประจำจังหวัดนครสวรรค์ ตั้งอยู่หลังโรงพยาบาลปากน้ำโพ เปิดสอนในระดับชั้น มัธยมศึกษาปีที่ 1 ถึง 6 โดยชั้นมัธยมศึกษาตอนต้นมี 13 ห้องเรียน และชั้นมัธยมศึกษาตอนปลายมี 13 ห้องเรียน โดยในอดีตได้ก่อตั้งอยู่บนที่ราชพัสดุตรงข้ามธนาคารไทยพาณิชย์สาขาตลาดปากน้ำโพในปัจจุบัน
ทำเนียบผู้บริหารโรงเรียนสตรีนครสวรรค์

| ลำดับที่ | ชื่อ-สกุล | ช่วงปีที่ดำรงตำแหน่ง |
| --- | --- | --- |
| 1 | ครูมาลี | พ.ศ. 2455 – 2456 |
| 2 | ครูจ๋วน กิจวรวัฒน์ | พ.ศ. 2456 – 2465 |
| 3 | ครูลาภ มานะเศวต | พ.ศ. 2465 – 2466 |
| 4 | ครูมานพ สุวรรณเกษร | พ.ศ. 2466 – 2466 |
| 5 | ครูน้อม กสิรักษ์ | พ.ศ. 2466 – 2470 |
| 6 | อาจารย์ใหญ่ ตาบทิพย์ รัตนวราหะ | พ.ศ. 2470 – 2480 |
| 7 | อาจารย์ใหญ่ เติมมา ณมหาไชย | พ.ศ. 2480 – 2502 |
| 8 | ผู้อำนวยการ ไพฑูรย์ เที่ยงศิริ | พ.ศ. 2502 – 2521 |
| 9 | ผู้อำนวยการ พะเยีย อุทยานิน | พ.ศ. 2521 – 2524 |
| 10 | ผู้อำนวยการ พวงเพชร ธนะเพทย์ | พ.ศ. 2524 – 2538 |
| 11 | ผู้อำนวยการ เพ็ญศรี พืชพันธ์ | พ.ศ. 2539 – 2542 |
| 12 | ผู้อำนวยการ บุบผา เสนาวิน | พ.ศ. 2543 – 2546 |
| 13 | ผู้อำนวยการ วิวัฒน์ อนิวรรตกูล | พ.ศ. 2546 – 2549 |
| 14 | ผู้อำนวยการ ปรีชา ทานะมัย | พ.ศ. 2549 – 2553 |
| 15 | ผู้อำนวยการ ดร.วินัย ทองมั่น | พ.ศ. 2553 – 2556 |
| 16 | ผู้อำนวยการ จุไรรัตน์ มณีรัตน์ | พ.ศ. 2557 – 2560 |
| 17 | ผู้อำนวยการ สุดสวาท ยังแจ่ม | พ.ศ. 2560 – 2563 |
| 18 | ผู้อำนวยการ ชาญชัย ชนิดสะ | พ.ศ. 2563 – 2566 |
| 19 | ผู้อำนวยการ ไพบูลย์ เขียนประเสริฐ | พ.ศ. 2566 – 2567 |
| 20 | ผู้อำนวยการ วิฑูรย์ งามนิธิจารุเมธี | พ.ศ. 2567 – ปัจจุบัน |
แผนการเรียน

อ้างอิง:
แผนการเรียน > (อดีต) มัธยมศึกษาตอนต้น

ห้อง 1-6และ8    แผนการเรียนวิทยาศาสตร์-คณิตศาสตร์
ห้อง 7 แผนการเรียนรู้ EP
ห้อง 9-13  แผนการเรียนศิลป์-ภาษา
แผนการเรียน > (ปัจจุบัน) มัธยมศึกษาตอนต้น

ห้อง 1 ห้องเรียนพิเศษ โครงการห้องเรียนพิเศษวิทยาศาสตร์-คณิตศาสตร์ เทคโนโลยีและสิ่งแวดล้อม (SMTE)
ห้อง 2,3,4,5,6,8  แผนการเรียนวิทยาศาสตร์-คณิตศาสตร์
ห้อง 7 ห้องเรียนพิเศษ โครงการห้องเรียนพิเศษ English Program (EP)
ห้อง 9,10,11,12 แผนการเรียนศิลป์-ภาษาอังกฤษ
ห้อง 13 แผนการเรียนศิลปะ-กีฬา
แผนการเรียน > (อดีต) มัธยมศึกษาตอนปลาย

ห้อง 1        ห้องเรียนพิเศษ โครงการห้องเรียนพิเศษวิทยาศาสตร์-คณิตศาสตร์ เทคโนโลยีและสิ่งแวดล้อม
ห้อง 2-4     แผนการเรียนวิทยาศาสตร์-คณิตศาสตร์
ห้อง 5-6     แผนการเรียนศิลป์-คณิตศาสตร์
ห้อง 7        ห้องเรียนพิเศษ โครงการห้องเรียนพิเศษEnglish Program (EP) (จีน-ญี่ปุ่น-ฝรั่งเศส)
ห้อง 8-9     แผนการเรียนภาษาจีน-ญี่ปุ่น-ฝรั่งเศส-เกาหลี
ห้อง 10-11  แผนการเรียนภาษาอังกฤษ
ห้อง 12-13  แผนการเรียนทั่วไป
แผนการเรียน > (ปัจจุบัน) มัธยมศึกษาตอนปลาย

ห้อง 1             ห้องเรียนพิเศษ โครงการห้องเรียนพิเศษวิทยาศาสตร์-คณิตศาสตร์ เทคโนโลยีและสิ่งแวดล้อม (SMTE)
ห้อง 2,3,4,5          แผนการเรียนวิทยาศาสตร์-คณิตศาสตร์
ห้อง 6,8,9 แผนการเรียนศิลป์-ภาษาอังกฤษ
ห้อง 7             ห้องเรียนพิเศษ โครงการห้องเรียนพิเศษ English Program (EP)(จีน - ญี่ปุ่น - ฝรั่งเศส)
ห้อง 10           แผนการเรียนศิลป์-ภาษาจีน-ฝรั่งเศส
ห้อง 11           แผนการเรียนศิลป์-ภาษาญี่ปุ่น-เกาหลี
ห้อง 12           แผนการเรียนศิลปะ-กีฬา
ห้อง 13           แผนการเรียนศิลป์-ทั่วไป